Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine

Määrus kehtestatakse koolieelse lasteasutuse seaduse § 27 lõike 4 alusel
Linnavolikogu  m ä ä r a b:

§ 1.  Muudetakse Narva Linnavolikogu 17.01.2008. a määrus nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“, täiendades § 2 lõikega 11 järgmises sõnastuses:
„(11) Vanema osa määr moodustab 0,00 eurot kuus ühe lapse kohta juhul, kui laps viibib COVID-19 kinnitatud haige või tema lähikontaktsena eneseisolatsioonis. Nimetatud vanema osa määr kehtib lapse eneseisolatsioonis oleku perioodil ning vanema osa määra 0,00 eurot kuus rakendatakse lasteasutuse direktori otsusega, mis sisaldab Terviseameti juhistest lähtuvalt koostatud laste nimekirja ning eneseisolatsiooni algus- ja lõpukuupäeva“.
§ 2. Määrust rakendatakse alates 07.11.2020. a.

§ 3. Määrus jõustub seadusega sätestatud korras.

Irina Janovitš
Linnavolikogu esimees

Narva Linnavalitsus

Peetri 5 

Õ I E N D

Määrus kehtestatakse koolieelse lasteasutuse seaduse § 27 lõike 4 alusel
Narva Linnavolikogu 17.01.2008. a määrusega nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ on kehtestatud lasteasutuste kulude vanemate poolt kaetava osa määr, mis suunatakse majandamiskulude, personali palgakulude, personalikuludega kaasnevate maksude ja sotsiaalkindlustusmaksete, õppevahendite kulude katmiseks ning selle arvestamise ja kasutamise tingimused.
COVID-19 nakkuse leviku tõkestamiseks võetakse Terviseameti juhistest lähtuvalt kasutusele erinevaid meetmeid, sealhulgas COVID-19 kinnitatud haige või tema lähikontaktse eneseisolatsiooni jäämine. Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ lõike 10 kohaselt ei pea maksma vanema osa määra lastevanemad juhul, kui laps käib rühmas, mille tegevus on ajutiselt peatatud karantiini tõttu. Samas on tekkinud olukordi, et lasteaias käiv laps osutub lähikontaktseks lasteaiaga mitteseotud isikule ja sellisel juhul peab laps jääma eneseisolatsiooni, kuid lasteaia rühma tegevust ei peatata. Eesmärgiga leevendada negatiivseid tagajärgi vabastatakse koolieelsetes lasteasutustes käivate laste vanemaid vanema osa määra maksmise kohustusest ka lapse eneseisolatsioonis oleku perioodil.
Lugupidamisega

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

 

Aleksei Jevgrafov





            Üllar Kaljuste
Linnapea







Linnasekretär
